ananddey/assamese-wiki-corpus huggingface dataset:
ইলুমিনেটি

ইলুমিনেটি ( লেটিন ভাষা: illuminatus ৰ বহুবচন ) হৈছে কেইবাটাও বাস্তৱ আৰু কাল্পনিক প্ৰাচীন আৰু আধুনিক সংগঠনক দিয়া নাম যদিও ইয়াৰ অৰ্থ আলোকিত । এই নামটোৱে মূলতঃ ১৭৭৬ চনৰ ১ মে'ত প্ৰতিষ্ঠা হোৱা বাভাৰিয়ান ইলুমিনেটিক বুজায় ইলুমিনেটিৰ আৰম্ভণি হৈছিল ১৭৭৬ চনৰ ১ মে’ত বৰ্তমানৰ জাৰ্মানীৰ অংশ বাভাৰিয়াত পাঁচজন সদস্যৰে। লক্ষ্য আছিল অন্ধবিশ্বাস , ধৰ্মবিৰোধী প্ৰভাৱ আৰু ৰাষ্ট্ৰৰ ক্ষমতাৰ অপব্যৱহাৰৰ বিৰুদ্ধে যুঁজ দিয়া গৰিষ্ঠসংখ্যক লোকে অভিযোগ কৰে যে তেওঁলোকৰ উদ্দেশ্য আছিল। অন্ধবিশ্বাসক ধ্বংস কৰা আৰু এই গোপন সংগঠনটো কেৱল এটা কল্পকাহিনী।
]]

ইলুমিনেটিক বিশ্বৰ আটাইতকৈ গোপনীয় সংগঠন বুলি গণ্য কৰা হয়। ডেন ব্ৰাউনে তেওঁৰ ' এঞ্জেলছ এণ্ড ডেমনছ ' নামৰ গ্ৰন্থখনেৰে ইলুমিনেটিক জনপ্ৰিয় কৰি তুলিছিল । কোৱা হয় যে ইলুমিনেটি এনে লোকেৰে গঠিত যিসকলৰ হাতত পৃথিৱীখন নিয়ন্ত্ৰণ কৰিব পৰাকৈ যথেষ্ট ধন আৰু জ্ঞান আছে। আন এটা জনপ্ৰিয় তত্ত্ব হ’ল ১৭০০ চনত বাভাৰিয়াৰ এজন অধ্যাপকে ইয়াক উদ্ভাৱন কৰিছিল।

ইলুমিনেটিৰ সমৰ্থনত শেহতীয়াকৈ ওলাই অহাজন হৈছে কানাডাৰ প্ৰাক্তন প্ৰতিৰক্ষা মন্ত্ৰী পল হেলিয়াৰ। হেলিয়াৰৰ বক্তব্য আছিল যে ইলুমিনেটি বাস্তৱিক আৰু তেওঁলোকে পৃথিৱীখন নিয়ন্ত্ৰণ কৰে। ইলুমিনেটিৰ সমৰ্থনত ওলাই আহিছে বিশ্বৰ ভিতৰতে উচ্চ চৰকাৰী পদত অধিষ্ঠিত ব্যক্তি। ১৯৬৩–৬৭ চনলৈকে হেলিয়াৰে মন্ত্ৰালয়ৰ দায়িত্ব পালন কৰিছিল। হেলিয়াৰে লগতে কয় যে ইলুমিনেটিৰ সদস্যসকলে আনকি জলবায়ু পৰিৱৰ্তন দূৰ কৰাৰ কৌশলও জানে। পেট্ৰলিয়াম কোম্পানীবোৰৰ পৰা ৰাজহ হেৰুৱাব নিবিচাৰে বাবেই তেওঁলোকে গোপন কথা প্ৰকাশ নকৰে। এই গোপন সংগঠনৰ বৰ্তমানৰ লক্ষ্য মানুহক সহায় কৰাতকৈ সৰ্বাধিক লাভৰ লক্ষ্য বুলি বিশ্বাস কৰা হয়। আন্তঃৰাষ্ট্ৰীয় পৰ্যায়ত বিত্তীয়, ৰাজনৈতিক, ব্যৱসায় আৰু মনোৰঞ্জন খণ্ডত ইলুমিনেটিৰ সদস্য আছে বুলি বিশ্বাস কৰা হয়। হেলিয়াৰে লগতে কয় যে তেওঁলোকৰ বহুতৰে পেট্ৰলিয়াম কোম্পানীত বহু শ্বেয়াৰ আছে।

উৎস

নজন অচিনাকি মানুহ, কেৱল তেওঁলোকৰ বাবেই জনা এটা মানৱসৃষ্ট কৃত্ৰিম ভাষা, নিয়মিত ব্যৱধানত পুনৰ লিখা হৈ থকা নটা বহুমূলীয়া কিতাপ, প্ৰজন্মৰ পিছত প্ৰজন্মৰ মাজেৰে নিয়মীয়াকৈ চলি থকা শক্তি, সংগীক চিনি পোৱা গোপন সংহিতা, যিকোনো ঠাইতে জীয়াই থকাৰ স্বভাৱ জাতীয় সীমাহীন পৃথিৱীত নটা বিষয় যিয়ে পৃথিৱীৰ গতিপথ নিজেই সলনি কৰিব পাৰে , তাৰ ভিতৰত বিজ্ঞান আছে, যুক্তি আছে, ধৰ্ম আছে, আৰু আন কিছুমান মনক প্ৰভাৱিত কৰিবলৈ সক্ষম আৰু ইমান জ্ঞান আছে যে আমি ভাবিবও নোৱাৰো কিন্তু তেওঁলোকে এটা কথা জানে যে যদি তেওঁলোকৰ জ্ঞান দুষ্ট শক্তিৰ হাতত পৰে তেন্তে সেয়া হ’ব বিশ্বব্ৰহ্মাণ্ডৰ অন্ত। গতিকে জীৱনত সদায় গোপন স্বভাৱ বজাই ৰাখে।

বাহ্যিক সংযোগ

তথ্য সূত্ৰ
লীলা মজুমদাৰ

লীলা মজুমদাৰ (; জন্ম: ৰায় ২৬ ফেব্ৰুৱাৰী, ১৯০৮ – ৫ এপ্ৰিল, ২০০৭)এগৰাকী ভাৰতীয় বঙালী সাহিত্যিক। কলকাতাৰ ৰায় পৰিয়ালৰ প্ৰমদাৰঞ্জন ৰায় আৰু সুৰমাদেৱীৰ জীয়ৰী। তেওঁৰ জন্ম হৈছিল ৰয় পৰিয়ালৰ গড়পাৰ ৰোডৰ ঘৰত। উপেন্দ্ৰকশোৰ ৰায় চৌধুৰী (যাৰ পৈতৃক নাম কামদাৰঞ্জন ৰায়) আছিল প্ৰমদাৰঞ্জনৰ ককায়েক আৰু লীলাৰ বৰদেউতাক। সেয়েহে লীলা সুকুমাৰ ৰায়ৰ খুৰাকৰ কন্য আৰু সত্যজিৎ ৰায়ৰ পেহীয়েক।

প্ৰাৰম্ভিক জীৱন

লীলা মজুমদাৰৰ মাক-দেউতাক আছিল সুৰমা দেৱী আৰু প্ৰমদা ৰঞ্জন ৰায়। প্ৰমদা ৰঞ্জন আছিল সত্যজিৎ ৰায়ৰ পিতৃ উপেন্দ্ৰ কিশোৰ ৰায় চৌধুৰীৰ কনিষ্ঠ ভাতৃ। লীলাই শৈশৱৰ দিনবোৰ শ্বিলঙত কটায়। তাত তেওঁ লৰেটো কনভেণ্টত অধ্যয়ন কৰিছিল। সুৰমা দেৱীক উপেন্দ্ৰ কিশোৰ চৌধুৰীয়ে দত্তক লৈছিল। লীলাৰ ককাদেউতাকে পত্নীৰ মৃত্যুৰ পিছত তেওঁৰ সৰু জীয়েক দুজনীক বন্ধুৰ তত্ত্বাৱধানত এৰি থৈ গৈছিল। ডাঙৰ ছোৱালীজনীক বৰ্ডিং হাউচলৈ পঠিয়াই দিয়া হয়। তেওঁৰ মাতৃপক্ষীয় ককাদেউতাক ৰামকুমাৰ ভট্টাচাৰ্যই সন্ন্যাস গ্ৰহণ কৰে আৰু ৰামানন্দ ভাৰতী নাম লয়। ৰামানন্দ ভাৰতী প্ৰথম ভাৰতীয়, যিয়ে কৈলাস আৰু মানস সৰোবৰ ভ্ৰমণ কৰিছিল আৰু এই ভ্ৰমণ সম্পৰ্কে তেওঁ এখন গ্ৰন্থও প্ৰণয়ন কৰিছিল।

১৯১৯ চনত তেওঁৰ পিতৃ কলিকতালৈ বদলি হয় আৰু তেওঁ ছেইণ্টজন ডাইছেচান স্কুলত নামভৰ্তি কৰে। তাৰ পৰাই তেওঁ মেট্ৰিক পৰীক্ষাত অৱতীৰ্ণ হয়।

সৃষ্টি

মজুমদাৰৰ এখন অসম্পূৰ্ণ গ্ৰন্থতালিকাত চুটিগল্পৰ সংকলন, যুটীয়াভাবে ৰচিত পাঁচখন গ্ৰন্থ, ৯খন অনূদিত গ্ৰন্থ আৰু ১৯খন সম্পাদিত গ্ৰন্থকে ধৰি ১২৫খন গ্ৰন্থৰ তালিকা দিয়া হৈছে।

তেওঁৰ প্ৰথম প্ৰকাশিত গ্ৰন্থ আছিল বড্ডি নাথেৰ বাৰী (১৯৩৯)। কিন্তু তেওঁৰ দ্বিতীয়খন সংকলন দিন দুপুৰে (১৯৪৮) তথা ১৯৫০ দশকৰ পৰা তেওঁৰ অতুলনীয় শিশু ধ্ৰুপদী গ্ৰন্থসমূহেহে তেওঁলৈ যথেষ্ট খ্যাতি কঢ়িয়াই আনিছিল। তেওঁৰ হাস্যৰসত যথেষ্ট দখল আছিল যদিও ডিটেক্টিভ, হৰৰ আৰু ফেণ্টাচীও লিখিছিল।

তেওঁৰ আত্মজীৱনীমূলক গ্ৰন্থ পাকদাণ্ডীয়ে শ্বিলঙত কটোৱা তেওঁৰ শৈশৱৰ দিন তথা শান্তিনিকেতন আৰু অল ইণ্ডিয়া ৰেডিঅ'ৰ প্ৰাৰম্ভিক বছৰবোৰৰ বিষয়েও এক অন্তৰ্দৃষ্টি প্ৰদান কৰে।

শিশু সাহিত্যৰ এলানি জিলিকি থকা গ্ৰন্থৰ উপৰিও তেওঁ এখন ৰন্ধন গ্ৰন্থ, এখন প্ৰাপ্তবয়স্কৰ উপন্যাস শ্ৰীমতী, চীনা লন্থন, আৰু ৰবীন্দ্ৰনাথ ঠাকুৰৰ জীৱনীও লিখিছিল। অবনীন্দ্ৰনাথ ঠাকুৰৰ বিষয়ে বক্তৃতা প্ৰদান কৰাৰ লগতে তেওঁৰ শিল্প বিষয়ক লেখাসমূহ ইংৰাজীলৈ অনুবাদ কৰে। তেওঁ জনাথন চুইফটৰ গালিভাৰ ট্ৰেভেলছ আৰু আৰ্নেষ্ট হেমিংৱেৰ দ্য অল্ড মেন এণ্ড দ্য চি বঙালীলৈ অনুবাদ কৰে।

তথ্যউৎস

শ্ৰেণী:বঙালী সাহিত্যিক
শ্ৰেণী:বঙালী ব্যক্তি
ৰঞ্জু হাজৰিকা

ৰঞ্জু হাজৰিকা (, জন্ম ২৪ জুলাই, ১৯৫২) অসমৰ এজন লেখক। তেখেতৰ প্ৰকৃত নাম কুমুদ চন্দ্ৰ হাজৰিকা। শোণিতপুৰ জিলাৰ মোনাবাৰী চাহ বাগিছাত জন্মগ্ৰহণ কৰা হাজৰিকাই শৈশৱকাল কলিয়াবৰত পাৰ কৰে। মূলতঃ ভৌতিক আৰু থ্ৰিলাৰ কাহিনীৰ বাবে জনাজাত হাজৰিকাই কল্পবিজ্ঞান, সামাজিক, শিশু সাহিত্য, অভিযানমূলক, ৰহস্যধৰ্মী, জ্যোতিষ আদি বিষয়তো বহু গ্ৰন্থ লিখি উলিয়াইছে। ১৯৭৩ চনত প্ৰথম উপন্যাস প্ৰকাশ কৰাৰে পৰা বৰ্তমানলৈ তেখেতৰ প্ৰায় ৭৫০খন গ্ৰন্থ প্ৰকাশ পাইছে। তেখেতে বৰ্তমান অসমৰ জাতীয় সংগঠন অসমীয়া সাহিত্য সন্মিলনীৰ সভাপতি হিচাপে কাৰ্যনিৰ্বাহ কৰি আছে৷ ২০২৪ চনত তেওঁ বিপন্ন বিস্ময় খেল নামৰ শিশু উপন্যাসৰ বাবে শিশু সাহিত্য অকাডেমি বঁটা লাভ কৰে।

কৰ্মজীৱন

ৰঞ্জু হাজৰিকাই মোনাবাৰী চাহ বাগিছাত গাণনিক হিচাপে কৰ্মজীৱন আৰম্ভ কৰিছিল। তাৰ পিছত তেওঁ তিনি বছৰৰ বাবে SSB-ত চাকৰি কৰে। তেওঁ সেই সময়তেই বহুকেইখন কিতাপ লিখি উলিয়ায় যদিও প্ৰকাশ কৰা নাছিল। SSB-ৰ চাকৰি এৰি তেওঁ এখন পান-তামোলৰো দোকান দিয়ে। তাৰ পিছত তেওঁ বালিপাৰা চাহ বাগান আৰু আন দুখন চাহ বাগিছাত চাকৰি কৰে। হাইস্কুল শিক্ষান্ত পৰীক্ষাৰ আগতেই লিখি উলিওৱা 'বহুৰূপী' উপন্যাস এই সময়তে ১৯৭৩ চনত প্ৰকাশ পায়। আজৰি সময়ত তেখেতে আন কেইখনমান উপন্যাসৰ কাম সমাপ্ত কৰে। ১৯৮২ চনত তেখেতে 'ত্ৰিশূল' আলোচনীৰ সম্পাদকৰ দায়িত্ব গ্ৰহণ কৰে। ১৯৮৪ চনত গুৱাহাটীলৈ আহি 'সংকেত' নামৰ আলোচনীৰ সম্পাদক হিচাপে কাম কৰে। লগতে নিজে 'কণ কণ' নামৰ এখন শিশু আলোচনী প্ৰকাশ কৰিবলৈ লয় যদিও সেইখন বেছিদিন নচলিল। পাছলৈ তেখেতে 'হিয়া', 'তাল', আৰু 'কাৰেং' আলোচনীৰ সম্পাদক হিচাপে কাৰ্যনিৰ্বাহ কৰিছিল।

ব্যক্তিগত জীৱন

১৯৮৪ চনত তেখেত গুৱাহাটীলৈ আহে আৰু প্ৰণীতা হাজৰিকাৰ লগত বিবাহ পাশত আবদ্ধ হয়। তেওঁলোকৰ এজন পুত্ৰ আৰু এগৰাকী কন্যা আছে। যোৱা ৩৫ বছৰৰ পৰা তেওঁ জ্যোতিষ বিজ্ঞানৰ চৰ্চা কৰি আহিছে, আৰু জ্যোতিষ আৰু Palmistyৰ ওপৰত ১১খন গ্ৰন্থ লিখিছে।

তথ্যসূত্ৰ

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমৰ ব্যক্তি
শ্ৰেণী:সাহিত্য অকাডেমি শিশু সাহিত্য বঁটা বিজয়ী
খান্দুৱা

খান্দুৱা হৈছে ওড়িশাৰ পৰা উৎপাদিত পৰম্পৰাগত "বন্ধা" বা ইকাট শাৰী, যিবোৰ সচৰাচৰ বিয়াৰ সময়ত মহিলাসকলে পিন্ধে আৰু ইয়াৰ এটা বিশেষ প্ৰকাৰৰ প্ৰভু জগন্নাথে পিন্ধে।
কাপোৰবোৰত গীত গোবিন্দৰ গ্ৰন্থৰ লেখা বয়ন কৰা আছে। ১২ ফুট আৰু ২ কানি (প্ৰতিটো কানিৰ দৈৰ্ঘ্যৰ জোখ এটা হাতৰ দৈৰ্ঘ্য) কেন্দুলি খান্দুৱাক গীত গোবিন্দৰ পৰা অংকিত স্তৱক আৰু চিত্ৰৰ সৈতে খান্দুৱা হিচাপে পিন্ধিবলৈ আগবঢ়োৱা হয়।

ব্যুৎপত্তিবিজ্ঞান

ওড়িয়া ভাষাত খান্দুৱা শব্দৰ অৰ্থ হ’ল শৰীৰৰ তলৰ অৰ্ধেক অংশত পিন্ধা কাপোৰ। পৰম্পৰাগতভাৱে কেন্তুলি খান্দুৱাক জগন্নাথক তলৰ কাপোৰ হিচাপে আগবঢ়োৱা হয়। ইয়াৰ উৎপত্তিস্থল কটক জিলাৰ মণিয়াবন্ধাৰ বাবে আন দুটা নাম কটাকি আৰু মণিয়াবন্ধীৰ বুলিও জনা যায়। ৰ বয়নকাৰী সম্প্ৰদায়ে পৰম্পৰাগতভাৱে এই ধৰণৰ পাটা বয়। গজপতিৰ শাসন কালত শাৰী তৈয়াৰ কৰি জগন্নাথ মন্দিৰলৈ লৈ যোৱা হৈছিল। বড়াখেমুণ্ডিৰ ৰজা নীলকান্ত দেৱক চৌকণ্ডিকা নামৰ খান্দুৱা ৰেচমৰ এটা টুকুৰাৰে তৈয়াৰী খান্দুৱা শাৰী আগবঢ়োৱা হৈছিল।

ৰং আৰু ডিজাইন

খান্দুৱা পৰম্পৰাগতভাৱে ৰঙা বা কমলা ৰঙৰ হয়। ৰঙা ৰংটো শ্বোৰিয়া ৰবষ্টা (ছাল গছ)ৰ পৰা প্ৰাকৃতিকভাৱে প্ৰস্তুত কৰা হয়।উৰিষ্যাৰ আন ইকাটৰ ক্ষেত্ৰত মটিফ থকা সীমাৰ বিপৰীতে খান্দুৱাৰ সমতল সীমা আছে।

তথ্যসূত্ৰ

শ্ৰেণী:বস্ত্ৰ
দৈনিক অসম

দৈনিক অসম হৈছে অসমৰ এখন পুৰণি অসমীয়া বাতৰি কাকত। কাকতখন প্ৰথম প্ৰকাশ হয় ১৯৬৫ চনৰ ৪ আগষ্টত। স্বৰ্গীয় ৰাধাগোবিন্দ বৰুৱাৰ একান্ত প্ৰচেষ্টাৰ ফলত এই বাতৰি কাকতৰ জন্ম হয়। গুৱাহাটী আৰু ডিব্ৰুগড়ৰ পৰা কাকতখন প্ৰকাশিত হয়।

দ্যা আছাম ট্ৰিবিউন পাব্লিচাৰ্ছ হৈছে কাকতখনৰ প্ৰকাশক। কাকতখনৰ ইণ্টাৰনেট সংস্কৰণো উপলব্ধ। এই কাকতখনত ১৪খন পৃষ্ঠা সন্নিবিষ্ট থাকে, য’ত প্ৰত্যেক পৃষ্ঠা অনুসৰি বাতৰিৰ বিভিন্ন প্ৰকাৰবোৰ শ্ৰেণীকৰণ কৰা হয়।

লগতে চাওক

অসমৰ বাতৰি কাকত আৰু আলোচনীসমূহ
দৈনিক জনমভূমি
আমাৰ অসম
অসমীয়া খবৰ
অসমীয়া প্ৰতিদিন

তথ্য সংগ্ৰহ

বাহ্যিক সংযোগ

ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
ৰসায়ন বিজ্ঞান

ৰসায়ন বিজ্ঞান হৈছে ভৌতিক বিজ্ঞানৰ এটা শাখা য’ত পদাৰ্থৰ গুণাগুণ, ক্ৰিয়া-বিক্ৰিয়া, সংযুক্তি, পৰিৱৰ্তন, প্ৰস্তুতি পদ্ধতি আৰু পদাৰ্থবোৰৰ মাজত ঘটা মিলনৰ নিয়ম, প্ৰক্ৰিয়া আদি আলোচনা কৰা হয়। বহলকৈ ইয়াক জৈৱ ৰসায়ন, অজৈৱ ৰসায়ন আৰু ভৌত ৰসায়ন এই তিনি ভাগত ভগাব পাৰি। ৰবাৰ্ট বয়ল নামৰ বিজ্ঞানীগৰাকীয়ে ৰসায়ন বিজ্ঞানক এটা অন্য শাখা হিচাপে প্ৰতিষ্ঠা কৰাত প্ৰভুত অৰিহণা যোগায় যদিও এণ্টন লেভয়ছিয়াৰকহে আধুনিক ৰসায়নৰ পিতা বুলি অভিহিত কৰা হয়।

ৰসায়ন বিজ্ঞানৰ ইংৰাজী ভাষাৰ Chemistry শব্দটো গ্ৰীক শব্দ ‘Alchemy’ৰ পৰা উৎপত্তি হৈছে।

শ্ৰেণী:ৰসায়ন বিজ্ঞান
আলীশা ছাহুখান

আলীশা ছাহুখান (বা ছাহু খান) এগৰাকী ফিজিয়ান চিকিৎসক। তেওঁ ফিজিৰ স্বাস্থ্য আৰু চিকিৎসা সেৱা মন্ত্ৰালয়ৰ স্বাস্থ্য সুৰক্ষা বিভাগৰ মুৰব্বী। ক’ভিড-১৯ মহামাৰী আৰু তাৰ পূৰ্বৰ সৰুআই মহামাৰীৰ বিৰুদ্ধে দেশখনে চলোৱা যুঁজত তেওঁ গুৰুত্বপূৰ্ণ ভূমিকা পালন কৰিছে। ফিজি ছান কাকতে তেওঁক "২০২০ চনৰ ১০ গৰাকী বিশিষ্ট ফিজিয়ান"ৰ এগৰাকী হিচাপে মনোনীত কৰিছিল।

প্ৰাৰম্ভিক জীৱন

ছাহুখান দন্ত চিকিৎসক ইমতিয়াজ ছাহুখান আৰু আশলা সিঙৰ জ্যেষ্ঠ কন্যা। তেওঁ ছুভাৰ ইণ্টাৰনেশ্যনেল স্কুলত অধ্যয়ন কৰিছিল। ইয়াৰ পিছত তেওঁ ফিজি স্কুল অৱ মেডিচিনত চিকিৎসা শাস্ত্ৰ অধ্যয়ন কৰে। ২০১১ চনত তেওঁ ফিজিৰ চিকিৎসা ব্যৱস্থাত এগৰাকী ইণ্টাৰ্ন হিচাপে কাম আৰম্ভ কৰে। ছাহুখান নেফ্ৰ’লজিষ্ট অম্ৰীশ কৃষ্ণনৰ সৈতে বিবাহপাশত আবদ্ধ হয় আৰু তেওঁলোকৰ দুটি সন্তান আছে।

কৰ্মজীৱন

চিকিৎসা বৃত্তিত চাৰি বছৰ কটোৱাৰ পিছত ছাহুখানে আমেৰিকা যুক্তৰাষ্ট্ৰৰ জৰ্জিয়াৰ আটলাণ্টাত থকা ইম’ৰী বিশ্ববিদ্যালয়ৰ ৰলিন্স স্কুল অৱ পাব্লিক হেল্থত অধ্যয়ন কৰিবলৈ ফুলব্ৰাইট জলপানি লাভ কৰে। তাৰ পৰা তেওঁ জনস্বাস্থ্য বিষয়ত স্নাতকোত্তৰ ডিগ্ৰী লাভ কৰে। ২০১৭ চনত ফিজিলৈ ঘূৰি আহি তেওঁক সংক্ৰামক ৰোগৰ ৰাষ্ট্ৰীয় উপদেষ্টা হিচাপে নিযুক্তি দিয়া হয়। ২০২১ চনত তেওঁ স্বাস্থ্য সুৰক্ষা বিভাগৰ মুৰব্বী হিচাপে দায়িত্ব গ্ৰহণ কৰে। ফিজিত ক’ভিড-১৯ৰ আগমনৰ পিছত ছাহুখানে ফিজিৰ টেলিভিছনত সঘনাই উপস্থিত হৈ জনসজাগতা সৃষ্টিত সহায় কৰিছিল।

তথ্যসূত্ৰ

বাহ্যিক সংযোগ

ক’ভিড-১৯ সন্দৰ্ভত ছাহুখানৰ সৈতে হোৱা এটা দূৰদৰ্শন সাক্ষাৎকাৰ

শ্ৰেণী:ফিজি
শ্ৰেণী:চিকিৎসাবিদ
আৰতি আগৰৱালা (বিজ্ঞানী)

আৰতি আগৰৱালা এজন বিজ্ঞানী আৰু অভিযান্ত্ৰিকবিদ যি গণনাত্মক ফট’নিক্স আৰু বৈচিত্ৰ্য, ন্যায়সঙ্গতা, আৰু অন্তৰ্ভুক্তিৰ ক্ষেত্ৰত তেওঁৰ অৱদানৰ বাবে পৰিচিত। তেওঁ এই দুয়োটা ক্ষেত্ৰতে বিভিন্ন পুৰস্কাৰে স্বীকৃতি লাভ কৰিছে। লগতে, তেওঁ IEEE Photonics Societyৰ বৈচিত্ৰ্যৰ সহযোগী উপাধ্যক্ষৰ দায়িত্বও পালন কৰি আছে।

প্ৰাৰম্ভিক জীৱন আৰু শিক্ষা

আগৰৱালৰ জন্ম নতুন দিল্লী, ভাৰতত হৈছিল। তেওঁৰ গৱেষণা উপদেষ্টা আছিল অনুৰাগ শৰ্মা।

আগৰৱালে ৰয়েল ছ’চাইটিৰ পৰা পাছডক্টৰেল ফেলোশ্বিপ লাভ কৰি চিটি, ইউনিভাৰ্ছিটি অৱ লণ্ডনত ফট’নিক ক্ৰিষ্টেল ফাইবাৰ অধ্যয়ন কৰে। তাৰ পিছত, তেওঁ প্ৰায় এক দশক সেই বিশ্ববিদ্যালয়ত গৱেষক, অধ্যাপক, আৰু পিএইচডি উপদেষ্টা হিচাপে কাম কৰে। লগতে, তেওঁ ৫০তকৈ অধিক সমীক্ষণ কৰা গৱেষণা প্ৰবন্ধ ৰচনা কৰিছে। তেওঁ পদাৰ্থবিজ্ঞান, অপ্টিক্স, আৰু অভিযান্ত্ৰিক বিদ্যাৰ পাঠদান কৰে। তেওঁ বিশেষকৈ মহিলাসকল, বৰ্ণ বৈচিত্ৰ্যযুক্ত ব্যক্তি, আৰু LGBTQ+ চিনাক্ত কৰা লোকসকলৰ অধিকাৰ আৰু সুযোগ বৃদ্ধিৰ বাবে কাম কৰি আহিছে।

ফেলো, অষ্ট্ৰেলিয়ান ইনষ্টিটিউট অৱ ফিজিক্স

চিনিয়ৰ সদস্য, The Optical Society

The Optical Societyৰ এম্বেছেডৰ, ২০১৬

বিভাগীয় সম্পাদক, Journal of the European Optical Society

সংগঠক, Women in Engineering Symposium (২০১৯)

"Golden spiral photonic crystal fiber: polarization and dispersion properties," Optics Letters (২০০৮)

"New method for nonparaxial beam propagation," Journal of the Optical Society of America A (২০০৪)

ব্যক্তিগত জীৱন

আগৰৱালে নিজকে সমকামী মহিলা হিচাপে চিনাক্ত কৰে। তেওঁ বিজ্ঞান, প্ৰযুক্তি, অভিযান্ত্ৰিক আৰু গণিত-ৰ ক্ষেত্ৰত LGBTQ+ ছাত্ৰ-ছাত্ৰীসকলৰ সহায়ৰ বাবে বিভিন্ন সংগঠন প্ৰতিষ্ঠা আৰু তাত কাম কৰিছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ভাৰতীয় মহিলা
শ্ৰেণী:ভাৰতীয় মহিলা বিজ্ঞানী
শ্ৰেণী:এলজিবিটি সম্প্ৰদায়ৰ ব্যক্তি
ভিকি কৌশল

ভিকি কৌশল (; জন্ম: ১৬ মে' ১৯৮৮) মূলতঃ হিন্দী ছবিত অভিনয় কৰা এগৰাকী ভাৰতীয় অভিনেতা। ৰাষ্ট্ৰীয় চলচ্চিত্ৰ বঁটা আৰু তিনিটা ফিল্মফেয়াৰ বঁটাকে ধৰি অসংখ্য বঁটা-বাহন তথা স্বীকৃতি লাভ কৰা কৌশলে ২০১৯ চনৰ ফৰ্বছ ইণ্ডিয়াৰ "চেলিব্ৰিটি ১০০" তালিকাখনতো স্থান লাভ কৰিছে।

ৰাজীৱ গান্ধী ইনষ্টিটিউট অৱ টেকন’লজিৰ পৰা অভিযান্ত্ৰিক ডিগ্ৰী লাভ কৰাৰ পিছত কৌশলে অনুৰাগ কাশ্যপৰ সহকাৰী পৰিচালক হিচাপে কৰ্মজীৱনৰ পাতনি মেলিছিল। কাশ্যপৰ অপৰাধমূলক চলচ্চিত্ৰ গেংছ অৱ ৱাছেপুৰ (২০১২)ত সৰু চৰিত্ৰ এটিত অভিনয়েৰে তেওঁ ছবিজগতত খোজ দিয়ে আৰু মাছানৰ (২০১৫) মুখ্য চৰিত্ৰত কৰা অভিনয়েৰে অভিনেতা ৰূপে নজৰলৈ আহে। তাৰ পিছত তেওঁ কাশ্যপৰ মানসিক থ্ৰিলাৰধৰ্মী ছবি ৰমন ৰাঘৱ ২.০ (২০১৬)ত অভিনয় কৰিছিল। ২০১৮ চনত কৌশলে সৰ্বাধিক উপাৰ্জনকাৰী চলচ্চিত্ৰ ৰাজী আৰু সঞ্জুত সহযোগী চৰিত্ৰত অভিনয় কৰি ব্যাপকভাৱে জনপ্ৰিয়তা লাভ কৰে। সঞ্জুৰ বাবে তেওঁ শ্ৰেষ্ঠ সহযোগী অভিনেতাৰ ফিল্মফেয়াৰ বঁটাও লাভ কৰে।

২০১৯ চনৰ যুদ্ধমূলক ছবি উৰি: দ্য চাৰ্জিকেল ষ্ট্ৰাইকত এগৰাকী সামৰিক বিষয়াৰ চৰিত্ৰত অভিনয় কৰি তেওঁ এগৰাকী আগশাৰীৰ অভিনেতা হিচাপে প্ৰতিষ্ঠিত হয় আৰু শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা লাভ কৰে। পুনৰ জীৱনীমূলক চলচ্চিত্ৰ চৰ্দাৰ উধাম (২০২১)ত উধাম সিঙৰ চৰিত্ৰত অভিনয় কৰি শ্ৰেষ্ঠ অভিনেতাৰ ফিল্মফেয়াৰ সমালোচক বঁটা লাভ কৰাৰ লগতে ভূয়সী প্ৰশংসা লাভ কৰে। তেওঁ ২০২৩‌ চনত মুক্তিপ্ৰাপ্ত ৰোমান্টিক কমেডী জাৰা হত্‌কে জাৰা বচ্‌কে, বায়'পিক ছেম বাহাদুৰ আৰু কমেডী-ড্ৰামা ডাংকীত অভিনয় কৰে আৰু আটাইকেইখন ছবিয়েই ব্যৱসায়িক সফলতা লাভ কৰে। ডাংকীৰ বাবে তেওঁ পুনৰবাৰ শ্ৰেষ্ঠ সহযোগী অভিনেতাৰ ফিল্মফেয়াৰ বঁটা লাভ কৰে।

অভিনয় জীৱনৰ উপৰিও কৌশলে কেইবাটাও ব্ৰেণ্ড আৰু প্ৰডাক্টৰ সমৰ্থন কৰে। তেওঁ ইতিমধ্যে কেইবাটাও বঁটা প্ৰদান অনুষ্ঠানৰ সহ-আয়োজন আৰু পৰিৱেশন কৰিছে। ২০২১ চনত অভিনেত্ৰী কেটৰিনা কাঈফৰ সৈতে তেওঁ বিবাহপাশত আৱদ্ধ হয়।

প্ৰাৰম্ভিক জীৱন আৰু পটভূমি

১৯৮৮ চনৰ ১৬ মে’ত মুম্বাইৰ এখন উপনগৰ, চাউলত ভাৰতীয় ছবিৰ একচন পৰিচালক শ্বাম কৌশল আৰু গৃহিণী বীণা কৌশলৰ গৃহত ভিকিয়ে জন্মগ্ৰহণ কৰিছিল। তেওঁৰ ভায়েক ছানী কৌশলও হিন্দী ছবিৰ এগৰাকী অভিনেতা। পাঞ্জাবী হিন্দু পৰিয়ালত জন্মগ্ৰহণ কৰা, ভিকিৰ পূৰ্বপুৰুষসকল পঞ্জাৱৰ হোছিয়াৰপুৰৰ আছিল। কৌশলে নিজকে "পঢ়া-শুনা, ক্ৰিকেট খেলা আৰু চিনেমা চোৱাৰ প্ৰতি আগ্ৰহী এজন সাধাৰণ ল'ৰা" বুলি অভিহিত কৰিছে। কৌশলে পৰৱৰ্তী দুবছৰ বিভিন্ন ধৰণৰ অডিচনলৈ গৈ কটালে, কিন্তু কোনো ভাল সুযোগ নাপালে। কৌশলে নিজৰ গুৰু হিচাপে গণ্য কৰা কাশ্যপৰ সৈতে কৰা কাম আৰু মৰমলগা স্মৃতিবোৰ সামাজিক মাধ্যমৰ আগত বৰ্ণনা কৰিছে। ইয়াৰ পিছত তেওঁ কাশ্যপৰ প্ৰযোজনাৰ ছবি লাভ শ্বাভ তেই চিকেন খুৰানা (২০১২), বম্বে ভেলভেট (২০১৫) আৰু চুটি ছবি গীক আউট (২০১৩)ত সৰু সৰু চৰিত্ৰত অভিনয় কৰে।

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেতা
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী
বেকী কেইন

ৰেবেকা "বেকী" কুক কেইনচেপাৰলি ১৯৯২ চনৰ পৰা ১৯৯৮ চনলৈকে লীগ অৱ ৱমেন ভোটাৰৰ সভানেত্ৰী আছিল। বৰ্তমান কেইন পশ্চিম ভাৰ্জিনিয়াৰ চাৰ্লছটনৰ চাৰ্লছটনত থকা দ্য গ্ৰেটাৰ কানাৱা ভেলী ফাউণ্ডেশ্যনৰ সভানেত্ৰী আৰু মুখ্য কাৰ্যবাহী বিষয়া।

জীৱন

কেইনৰ ঘৰ পশ্চিম ভাৰ্জিনিয়াৰ ছেইণ্ট এলবান্সত। ১৯৬৯ চনত পশ্চিম ভাৰ্জিনিয়া বিশ্ববিদ্যালয়ৰ পৰা ৰাজনীতি বিজ্ঞান আৰু আন্তঃৰাষ্ট্ৰীয় সম্পৰ্কত স্নাতক ডিগ্ৰী লাভ কৰি কুকে পশ্চিম ভাৰ্জিনিয়া বিশ্ববিদ্যালয়ত থকাৰ সময়ত আলফা ফাইৰ সদস্য আছিল। ১৯৭০ চনৰ গ্ৰীষ্মকালত তেওঁ পশ্চিম ভাৰ্জিনিয়া বিশ্ববিদ্যালয়ত শিক্ষাৰ স্নাতকোত্তৰ সম্পূৰ্ণ কৰে। তেওঁ বিবাহিত আৰু তেওঁৰ এজন পুত্ৰ আছে।

কৰ্মজীৱন

কেইন প্ৰথমে স্কুলীয়া বয়সৰ ল'ৰা-ছোৱালীৰ শিক্ষক আছিল, আৰু আমেৰিকাৰ নাগৰিকত্ব আৰু আমেৰিকা চৰকাৰৰ বিষয়ে শিকাইছিল। তেওঁলোকৰ চাৰ্লছটন, পশ্চিম ভাৰ্জিনিয়াৰ অধ্যায়ৰ সদস্য হিচাপে ১৯৭৫ চনত তেওঁ লীগ অৱ ৱমেন ভোটাৰছত যোগদান কৰে। ১৯৯২ চনত লীগ অৱ ৱমেন ভোটাৰছৰ ৰাষ্ট্ৰীয় সভানেত্ৰী হৈছিল, যিটো স্বেচ্ছাসেৱী পদ আছিল। লীগৰ ৰাষ্ট্ৰীয় সভানেত্ৰী হিচাপে তেওঁ ৰাষ্ট্ৰীয় ভোটাৰ পঞ্জীয়ন আইন গৃহীত কৰাৰ যুঁজকে ধৰি বহুতো ৰাজহুৱা নীতিৰ বিষয়ত কংগ্ৰেছৰ ব্যৱস্থা বিচৰাত সক্ৰিয় ভূমিকা পালন কৰিছিল।আমেৰিকাৰ ৰাজনৈতিক লক্ষণৰ প্ৰতি ভোটাৰসকলৰ বিশ্বাস পুনৰ গঢ়ি তুলিবলৈও চেষ্টা কৰিছিল, আৰু ভোটাৰৰ উদাসীনতাৰ বিৰুদ্ধে যুঁজিবলৈও চেষ্টা কৰিছিল।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
কায়াকল্প

কায়াকল্প দক্ষিণ ভাৰতত উৎপত্তি হোৱা শৰীৰ যৌৱনযুক্ত কৰি ৰখাৰ পৰম্পৰাগত প্ৰথাৰ একপ্ৰকাৰ।

ইয়াত নিৰ্দিষ্ট খাদ্য, ব্যায়াম আৰু শ্বাস-প্ৰশ্বাসৰ ব্যৱস্থা অন্তৰ্ভুক্ত কৰা হৈছে। ইয়াৰ লক্ষ্য হৈছে, কোষীয় পৰ্যায়ত শাৰীৰিক অৱক্ষয়ক লেহেমীয়া আৰু ওলোটা কৰা আৰু অংগ ব্যৱস্থাৰ সজীৱতা উন্নত কৰা। সংস্কৃতৰপৰা এই শব্দৰ উৎপত্তি হৈছে “কায়া” অৰ্থাৎ শৰীৰ আৰু কল্প অৰ্থাৎ ৰূপান্তৰ।

তথ্যসূত্ৰ

শ্ৰেণী:লোক-সংস্কৃতি
আকাশা সিং

আকাশা সিং (ইংৰাজী: Akasa Singh; জন্ম: ২ এপ্ৰিল ১৯৯০), যাক কেৱল আকাশা বুলিও জনা যায়, এগৰাকী ভাৰতীয় গায়িকা আৰু পৰিৱেশক। তেওঁ ২০১৬ চনৰ হিন্দী ছবি চনম তেৰী কচমৰ "খীচ মেৰী ফটো" গীতটোৰ জৰিয়তে সংগীত জগতত আত্মপ্ৰকাশ কৰিছিল। ৰিয়েলিটী শ্ব'ৰ জৰিয়তে নিজৰ কেৰিয়াৰ আৰম্ভ কৰা আকাশাই ছনী মিউজিক ইণ্ডিয়াৰ সৈতে চুক্তিবদ্ধ হৈছিল। তেওঁৰ প্ৰথম পপ একক গীত "ঠগ ৰাঞ্জা"ই তেওঁলৈ বিশেষ সফলতা কঢ়িয়াই আনিছিল। ২০২১ চনত তেওঁ বিগ বছ ১৫ত অংশগ্ৰহণ কৰিছিল।

আকাশাই এমটিভি বিটছৰ কাৰ্যসূচী চিক্ৰেট চাইডৰ ঘোষিকা হিচাপে টেলিভিছনত আত্মপ্ৰকাশ কৰিছিল।

কৰ্মজীৱন

আকাশাই মিকা সিঙৰ সৈতে নিজৰ কেৰিয়াৰ আৰম্ভ কৰিছিল, য’ত ১০ জনীয়া পুৰুষ সদস্যৰ বেণ্ডটোত তেওঁ একমাত্ৰ মহিলা সদস্য আছিল। তেওঁ ইণ্ডিয়াছ ৰ' ষ্টাৰত এগৰাকী প্ৰতিযোগী আছিল। শ্ব’টোত থকা তেওঁৰ মেণ্টৰ হিমেশ ৰেশমীয়াই আকাশাক বলীউডত সুযোগ দিয়াৰ প্ৰতিশ্ৰুতি দিছিল, যিটো তেওঁ ২০১৬ চনৰ ছবি চনম তেৰী কচমৰ "খীচ মেৰী ফটো" গীতটোৰ জৰিয়তে লাভ কৰিছিল। আকাশাই ডিজে স্কিপৰ সৈতে আমাজন প্ৰাইম ভিডিঅ’ৰ অৰিজিনেল ৰিয়েলিটী শ্ব’ দ্য ৰিমিক্সতো অংশগ্ৰহণ কৰিছিল।

২০১৭ চনত বিয়িং ইণ্ডিয়ানৰ 'জুদাই' আৰু 'জুগনী জী'ত অভিনয় কৰা আকাশাই ৰিকি মাৰ্টিনৰ সৈতে 'ভেণ্টে পা কা' নামৰ এটা দ্বৈত গীত মুকলি কৰে। তেওঁ এড শ্বীৰাণৰ 'শ্বেপ অৱ ইউ' আৰু বাদশ্বাহৰ 'মাৰ্চি'ৰ এটা মেছআপো কৰিছে আৰু আৰএইচটিডিএম ছবিৰ 'জাৰা জাৰা' গীতটোৰ এটা কভাৰ ভাৰ্চন মুকলি কৰিছে।

২০১৮ চনৰ ১৮ মে’ত আকাশাই তেওঁৰ একক গীত "ঠগ ৰাঞ্জা" মুকলি কৰে। তেওঁৰ লগতে ভিডিঅ’টোত দুজন পুৰুষ অভিনেতা শাশ্বত শেঠ আৰু টাইগাৰ জিন্দা হ্যেৰ অভিনেতা পৰেশ পহুজাক দেখা গৈছিল। ইয়াৰ অফিচিয়েল ভিডিঅ’টো সমগ্ৰ বিশ্বতে ইউটিউবত সৰ্বাধিক দৰ্শন কৰা ভাৰতীয় ভিডিঅ’ হিচাপে পৰিগণিত হয়। ২০২১ চনত তেওঁ বিগ বছ ১৫ত অংশগ্ৰহণ কৰিছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় গায়িকা
কেনোপনিষদ

]] লিপিত ৰচিত সামবেদত সন্নিৱিষ্ট কেনোপনিষদৰ একাংশ
কেনোপনিষদ চাৰিটা খণ্ডত সম্পূৰ্ণ এখন উপনিষদ। এই উপনিষদত প্ৰধানকৈ ব্ৰহ্মাৰ স্বৰূপ নিৰ্ণয় কৰা হৈছে। শাস্ত্ৰীয় দিশৰ পৰা এইখন উপনিষদৰ গুৰুত্ব অসীম বুলি গণ্য কৰা হয়।

গ্ৰন্থপঞ্জী

ভাৰত-কোষ, হৰিনাথ শৰ্মা দলৈ
অসমীয়া সংস্কৃতিৰ সম্ভাৰ, মৃগেন শৰ্মা

তথ্য সংগ্ৰহ
গেলিলিঅ’ গেলিলি

গেলিলিঅ’ গেলিলি (ইটালীয়ান উচ্চাৰণ: [ɡaliˈlɛːo ɡaliˈlɛi]; জন্ম ১৫ ফেব্ৰুৱাৰী ১৫৬৪ – ৮ জানুৱাৰী ১৬৪২), একাধাৰে এজন ইটালী দেশৰ পদাৰ্থবিদ, গণিতজ্ঞ, জ্যোতিৰ্বিদ আৰু দাৰ্শনিক আছিল আৰু তেওঁ বৈজ্ঞানিক বিপ্লৱৰ সৈতে ওতঃপ্ৰোতভাৱে জড়িত ব্যক্তি আছিল। তেওঁৰ উল্ল্যেখযোগ্য অৱদানবোৰৰ ভিতৰত আছিল দূৰবীক্ষণ যন্ত্ৰৰ উন্নতি সাধন আৰু জ্যোতিৰ্বিজ্ঞানৰ গুৰুত্বপূৰ্ণ পৰ্য্যৱেক্ষণ কিছুমান যিবোৰে কপাৰ্নিকাছৰ মতবাদক পূৰ্ণ সমৰ্থন দিছিল। গেলিলিঅ’ক "আধুনিক পৰ্য্যৱেক্ষণ জ্যোতিৰ্বিদ্যা", "আধুনিক পদাৰ্থ বিজ্ঞান", আনকি "বিজ্ঞান", তথা "আধুনিক বিজ্ঞান চৰ্চাৰ পিতৃস্বৰূপ" আখ্যা দিয়া হয়।

উদ্ধৃতি

ঈশ্বৰে বিশ্বব্ৰহ্মাণ্ডখন ৰচিবলৈ ব্যৱহাৰ কৰা ভাষাটোৱে হৈছে গণিত।

ইন্দ্ৰিয়, যুক্তি আৰু বুদ্ধিৰে আমাক সমৃদ্ধ কৰা সেই একেজন ঈশ্বৰে ইয়াৰ ব্যৱহাৰ ত্যাগ কৰি আন কোনো উপায়েৰে আমাক জ্ঞান দিবলৈ উদ্দেশ্য কৰিছে বুলি মানি ল'বলৈ মই বাধ্য নহয়।

উৎস

বাহ্যিক সংযোগ

শ্ৰেণী:ইটালীৰ ব্যক্তি
শ্ৰেণী:গণিতজ্ঞ
শ্ৰেণী:জ্যোতিৰ্বিজ্ঞানী
শ্ৰেণী:দাৰ্শনিক
সৰিতা লামিছানে

সৰিতা লামিছানে (ইংৰাজী: Sarita Lamichhane; জন্ম: ২৫ নৱেম্বৰ ১৯৭৫) এগৰাকী নেপালী অভিনেত্ৰী, যিয়ে টেলিভিছন ধাৰাবাহিক মুক্তিত কৰা কামৰ বাবে পৰিচিত।

প্ৰাৰম্ভিক জীৱন

সৰিতা কাঠমাণ্ডুৰ বাসিন্দা। তেওঁ ১৯৭৫ চনৰ ২৫ নৱেম্বৰত ঝাপা জিলাৰ এটা পৰিয়ালত ৰঘুবীৰ পাণ্ডে আৰু মীৰা দেৱী পাণ্ডেৰ ঘৰত জন্মগ্ৰহণ কৰিছিল। লামিছানেই ১৯৮৯ চনত নেপাল চৰকাৰী বিদ্যালয়ত অধ্যয়ন কৰিছিল, ইয়াৰ পিছত ১৯৯২ চনত উচ্চতৰ মাধ্যমিক শিক্ষা বোৰ্ডৰ (H.S.E.B) পৰা ইণ্টাৰমিডিয়েট শিক্ষা লাভ কৰে আৰু ১৯৯৪ চনত ত্ৰিভুৱন বিশ্ববিদ্যালয়ৰ পৰা শিক্ষা বিভাগত স্নাতক (বি.এড.) ডিগ্ৰী অৰ্জন কৰে।

কেৰিয়াৰ

সৰিতাই নেপাল টেলিভিছনত (NTV) সম্প্ৰচাৰিত হোৱা মুক্তিৰ জৰিয়তে অভিনয় জীৱনৰ পাতনি মেলে। তেওঁ চেতনা কো দিয়ো (NTV), আচানক (NTV), দুই দিন কো জিন্দাগানী (NTV), গহনা (NTV), জানকী (NTV), সীতা (NTV), চাহনা মানকো (কান্তিপুৰ টেলিভিছন), পৰিচয় (নিজস্ব প্ৰডাকচন- প্ৰযোজক, সৰ্বাধিক টিআৰপি লাভ কৰা NTV ধাৰাবাহিক) আদি টেলি-ধাৰাবাহিকত মুখ্য চৰিত্ৰত অভিনয় কৰিছিল।

চলচ্চিত্ৰত অভিনয় কৰাৰ উপৰিও সৰিতাই মিচেছ নেপাল ইণ্টাৰনেশ্যনেল ২০১৫, মিষ্টাৰ/মিচেছ ৰাজধানী ২০১৫, মিছ ইউথ নেপাল ২০১৫, ইনাছ এৱাৰ্ড ২০১৭ (INAS Award 2017), ৰাষ্ট্ৰীয় চলচ্চিত্ৰ বঁটা ২০১৫, ইনাছ এৱাৰ্ড ২০১৫, ফান এৱাৰ্ড ২০১৬ (FAAN AWARD 2016) আৰু নেফটা এৱাৰ্ড ২০১৭ (NEFTA Award 2017)ৰ বিচাৰক হিচাপে কাৰ্যনিৰ্বাহ কৰিছিল।

তেওঁ কেইবাটাও মঞ্চ অনুষ্ঠানত অংশগ্ৰহণ কৰিছিল আৰু জনহিতকৰ কাম-কাজতো জড়িত হৈছিল। ২০১৪ চনত তেওঁ নেপাল চলচ্চিত্ৰ শিল্পী সন্থাৰ [FAAN] সাধাৰণ সম্পাদক হিচাপে নিৰ্বাচিত হৈছিল।

ব্যক্তিগত জীৱন

তেওঁ ঋষি লামিছানেৰ সৈতে বিবাহপাশত আৱদ্ধ হয় আৰু তেওঁলোকৰ এজনী কন্যা সন্তান আছে।

তথ্যসূত্ৰ

বাহ্যিক সংযোগ

শ্ৰেণী:নেপালৰ ব্যক্তি
শ্ৰেণী:নেপালী চলচ্চিত্ৰৰ অভিনেত্ৰী
যুক্তি

প্ৰশ্ন-প্ৰমেয় ,সত্যাসত্য , ঘটনা-পৰিঘটনা-বিশ্বাস, নিয়মাচাৰৰ বিচাৰকে আদি কৰি যিকোনো কিবাৰ সজ্ঞান স্থিতিপ্ৰতিষ্ঠা, কাৰণ-বিচাৰ,সমিধান অথবা ভেদ-ভঙ্গৰ ক্ষমতা বা সেইমৰ্মে উপস্থাপিত নতুন ও অৱধাৰিত তথ্যোক্তিকে যুক্তি বোলা হয়। মানৱীয় প্ৰজ্ঞাচৰণৰ উদাহৰণ বা তাৰ দ্বাৰা আহৰিত বা বিকশিত ভিন্ন জ্ঞান-বিদ্যা যেনে দৰ্শন, বিজ্ঞান, ভাষা, গণিত আৰু কলাৰ লগত সততে জড়িত অথ যুক্তি মানৱীয় দৃষ্টিভঙ্গী বা তাৰ সংজ্ঞাৰ এক অপৰিহাৰ্য্য উপাদান।
চিন্তন, সংগোচৰ আৰু বুদ্ধিৰ লগত যুক্তিৰ উতঃপোতঃ সম্পৰ্ক আছে। অন্তঃদৃষ্টি বা অভ্যাসৰ দৰে যুক্তিৰ দ্বাৰাও কাণ্ডজ্ঞানৰ পৰিসৰ বৃদ্ধি কৰিব পাৰি। এইয়েনে যুক্তিৰ দ্বাৰাই সমূলক ব্যক্তিজনে নিজে যিকোনো কিবাৰ কাৰণ আৰু প্ৰতিফলৰ চিন্তা ,সত্যাসত্য নিৰূপন আৰু ভাল-বেয়াৰ বিচাৰ কৰিবলৈ সক্ষম হয়। সজ্ঞানে যিকোনো বিশ্বাস , আত্মচাৰ, লোকাচাৰ আৰু আনুষ্ঠানিকতাৰ পৰিবৰ্ত্তন আৰু তাৰ দ্বাৰা স্বতন্ত-নিৰ্ণয় আৰু আত্ম-নিৰ্ণয় যুক্তিৰ মাধ্যমেৰে সক্ষম ও সম্ভাৱিত হয়।

আৰু পঢ়ক

যুক্তিসূত্ৰ
যুক্তিবাণ
বিভ্ৰাট

তথ্য সংগ্ৰহ

শ্ৰেণী:দৰ্শন
মেক্সিকো বিপ্লৱ

মেক্সিকো বিপ্লৱ (ইংৰাজী : Mexican Revolution) হৈছে বিংশ শতিকাৰ প্ৰথমটো বৃহৎ সামাজিক আৰু ৰাজনৈতিক বিদ্ৰোহ। এই বিপ্লৱ ১৯১০ চনৰ পৰা ১৯২০ চনৰ ভিতৰত উত্তৰ আমেৰিকাৰ দেশ মেক্সিকোত সংঘটিত হৈছিল। এই বিপ্লৱে মেক্সিকোৰ সমাজ, অৰ্থনীতি আৰু ৰাজনৈতিক ব্যৱস্থাত এক আমূল পৰিৱৰ্তন আনিছিল আৰু এখন আধুনিক মেক্সিকোৰ ভেটি স্থাপন কৰিছিল। এই বিপ্লৱৰ ফলত মেক্সিকোত ৩৫ বছৰীয়া একনায়কত্ববাদী শাসনৰ অন্ত পৰে আৰু দেশখনত সাংবিধানিক গণৰাজ্যৰ প্ৰতিষ্ঠা হয়।

বিপ্লৱৰ প্ৰধান কাৰণসমূহ

মেক্সিকো বিপ্লৱৰ আঁৰত কেইবাটাও গুৰুত্বপূৰ্ণ ৰাজনৈতিক আৰু অৰ্থনৈতিক কাৰণ জড়িত আছিল:

১. পৰফিৰিঅ' ডিয়াজৰ একনায়কত্ববাদ: ৰাষ্ট্ৰপতি পৰফিৰিঅ' ডিয়াজে প্ৰায় ৩৫ বছৰ ধৰি মেক্সিকোত একনায়কত্ববাদী শাসন চলাইছিল। তেওঁৰ শাসনকালত দেশখনত যথেষ্ট অৰ্থনৈতিক বিকাশ হৈছিল যদিও সাধাৰণ জনতাৰ গণতান্ত্ৰিক অধিকাৰসমূহ খৰ্ব কৰা হৈছিল।

২. ভূমিৰ অসম বিতৰণ: মেক্সিকোৰ অধিকাংশ কৃষিভূমি কেইজনমান মুষ্টিমেয় ধনী জমিদাৰৰ হাতত আবদ্ধ আছিল। সাধাৰণ কৃষকসকলৰ নিজা মাটি নাছিল আৰু তেওঁলোকে অতি দৰিদ্ৰতাত দিন কটাবলগীয়া হৈছিল।

৩. অৰ্থনৈতিক শোষণ: বিদেশী বিনিয়োগকাৰী আৰু স্থানীয় পুঁজিপতিসকলে খনি আৰু উদ্যোগসমূহত শ্ৰমিকসকলক নিৰ্মমভাৱে শোষণ কৰিছিল। শ্ৰমিকসকলৰ মজুৰি আছিল অতি কম আৰু কামৰ পৰিৱেশ আছিল পুতৌজনক।

বিপ্লৱৰ গুৰুত্বপূৰ্ণ নেতাসকল

এই ঐতিহাসিক সংগ্ৰামত কেইবাজনো নেতাই গুৰুত্বপূৰ্ণ ভূমিকা পালন কৰিছিল:

ফ্ৰাঞ্চিস্কো মাডেৰো (Francisco Madero): তেওঁ ডিয়াজৰ বিৰুদ্ধে প্ৰথমটো বিদ্ৰোহৰ আহ্বান জনাইছিল আৰু গণতন্ত্ৰ প্ৰতিষ্ঠাৰ হকে মাত মাতিছিল।

এমিলিয়ানো জাপাটা (Emiliano Zapata):তেওঁ দক্ষিণ মেক্সিকোৰ কৃষকসকলক একত্ৰিত কৰিছিল আৰু "মাটি আৰু স্বাধীনতা" (Land and Liberty) শ্লোগানেৰে ভূমি সংস্কাৰৰ তীব্ৰ দাবী তুলিছিল।

পাঞ্চো ভিলা (Pancho Villa): উত্তৰ মেক্সিকোত তেওঁ এক শক্তিশালী সেনা গঠন কৰি ডিয়াজৰ চৰকাৰৰ বিৰুদ্ধে সশস্ত্ৰ যুদ্ধ কৰিছিল।

বিপ্লৱৰ গতিধাৰা

১৯১০ চনত ফ্ৰাঞ্চিস্কো মাডেৰোৰ নেতৃত্বত বিপ্লৱৰ সূচনা হয়। জনসাধাৰণৰ প্ৰৱল বিৰোধিতা আৰু সশস্ত্ৰ সংগ্ৰামৰ সন্মুখীন হৈ ১৯১১ চনত পৰফিৰিঅ' ডিয়াজে দেশ এৰিবলৈ বাধ্য হয়। ইয়াৰ পিছত মাডেৰো ৰাষ্ট্ৰপতি হিচাপে নিৰ্বাচিত হয় যদিও তেওঁৰ চৰকাৰ বেছি দিন তিষ্ঠি থাকিব নোৱাৰিলে আৰু ১৯১৩ চনত তেওঁক হত্যা কৰা হয়।

মাডেৰোৰ মৃত্যুৰ পিছত মেক্সিকোত এক ভয়ংকৰ গৃহযুদ্ধৰ আৰম্ভণি হয়। জাপাটা, ভিলা আৰু ভেনুষ্টিয়ানো কাৰাঞ্জাৰ দৰে নেতাসকলৰ মাজত আদৰ্শগত মতানৈক্য আৰু ৰাজনৈতিক ক্ষমতাৰ বাবে সংঘাত আৰম্ভ হয়। অৱশেষত কাৰাঞ্জাৰ নেতৃত্বাধীন গোটটোৱে আধিপত্য বিস্তাৰ কৰিবলৈ সক্ষম হয়।

ফলাফল আৰু প্ৰভাৱ

মেক্সিকো বিপ্লৱৰ আটাইতকৈ গুৰুত্বপূৰ্ণ ফলাফল আছিল -'১৯১৭ চনৰ মেক্সিকোৰ নতুন সংবিধান' গ্ৰহণ। এই সংবিধানে দেশখনলৈ কেইবাটাও যুগান্তকাৰী পৰিৱৰ্তন আনিছিল:

ভূমি সংস্কাৰ: বৃহৎ জমিদাৰী প্ৰথা বাতিল কৰি কৃষকসকলৰ মাজত মাটি বিতৰণৰ সাংবিধানিক ব্যৱস্থা কৰা হয়।
শ্ৰমিকৰ অধিকাৰ: আঠ ঘণ্টাৰ কৰ্মদিন, নূন্যতম মজুৰি আৰু ট্ৰেড ইউনিয়ন গঠনৰ অধিকাৰক স্বীকৃতি প্ৰদান কৰা হয়।
ৰাষ্ট্ৰীয়কৰণ: দেশৰ প্ৰাকৃতিক সম্পদ, বিশেষকৈ খনিজ সম্পদ আৰু তেলৰ ওপৰত বিদেশী নিয়ন্ত্ৰণ হ্ৰাস কৰি ৰাষ্ট্ৰৰ অধিকাৰ সাৱ্যস্ত কৰা হয়।

মেক্সিকো বিপ্লৱ কেৱল এক ক্ষমতা সলনিৰ ৰাজনৈতিক সংগ্ৰাম নাছিল, বৰঞ্চ ই আছিল শতিকাজোৰা শোষণ আৰু বৈষম্যৰ বিৰুদ্ধে সাধাৰণ জনতাৰ এক বৃহৎ জাগৰণ। প্ৰায় দহ বছৰ ধৰি চলা এই সংগ্ৰামৰ ফলতেই এখন সামাজিক ন্যায়ভিত্তিক, গণতান্ত্ৰিক আৰু প্ৰগতিশীল মেক্সিকোৰ জন্ম হৈছিল।

তথ্যসূত্ৰ

শ্ৰেণী:বিশেষ সংশোধনৰ প্ৰয়োজন থকা প্ৰবন্ধ